Jong Deen maak geskiedenis | Netwerk24
08 Desember 2019 15:26
Rasmus Højgaard slaan Sondag af tydens die vierde ronde van die Mauritius Ope. Foto: Getty Images
Højgaard, die Fransman Antoine Rozner en die Italianer Renato Paratore het saam eerste geëindig op 269, 19 houe minder as die baansyfer.
Op die eerste uitspeeltjie (18de) is Paratore uitgeskakel nadat hy sy bofhou regs van die skoonveld geslaan het en sy tweede hou in die water beland het.
Højgaard en Rozner het albei voëltjies op die tweede uitspeelputjie behaal waarna hulle 'n derde keer op die 18de moes afslaan.
Højgaard het 'n arend behaal en die derde jongste speler geword wat in die Europese reeks kon wen.
Suid-Afrika se Louis de Jager (270) het saam met Benjamin Hebert van Frankryk, Grant Forrest (Skotland) en Thomas Detry (België) vierde geëindig. – europeantour.com